บาทเปิด 32.55/58 คาดทรงตัว
เงินบาทเปิด 32.55/58 คาดทรงตัว รอผลประชุมธนาคารกลางญี่ปุ่น -รายงานประชุมเฟด
8 เม.ย. 2558

เงินบาทเปิด 32.55/58 คาดทรงตัว รอผลประชุมธนาคารกลางญี่ปุ่น -รายงานประชุมเฟด
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.55/58 บาท/ดอลลาร์ ใกล้เคียงจากช่วงเย็นวานนี้ที่ปิดตลาดที่ระดับ 32.56/58 บาท/ดอลลาร์
วันนี้คาดว่าเงินบาทจะยังทรงตัวเมื่อเทียบกับเมื่อวานที่เงินบาทค่อนข้างมีความผันผวน เพราะเงินบาทแข็งค่าในช่วงเช้าและกลับมาอ่อนค่าในช่วงบ่าย โดยวันนี้ยังไม่มีปัจจัยอะไรที่จะมีผลต่อค่าเงินมากนัก รอติดตามผลการประชุมของธนาคารกลางญี่ปุ่น(BOJ) และรายงานการประชุมของคณะกรรมการกำหนดนโยบายการเงิน(FOMC) ของธนาคารกลางสหรัฐ
"วันนี้บาทน่าจะทรงๆ เมื่อเทียบกับเมื่อวาน วันนี้ไม่มีปัจจัยอะไรเท่าไรนัก และคงจะเงียบๆ ไปอีก 2-3 วัน เพราะใกล้จะหยุดยาวแล้ว" นักบริหารเงิน ระบุ
นักบริหารเงิน คาดว่า เงินบาทจะเคลื่อนไหวอยู่ในกรอบ 32.45-32.65 บาท/ดอลลาร์